মেট্রো স্টেশনে আপৎকালীন চিকিৎসা না পেয়ে সরকারি কর্মচারী মৃত্যু

কলকাতা: মেট্রো স্টেশনে আপৎকালীন চিকিৎসা না পেয়ে এক সরকারি কর্মচারী মৃত্যু। রোজকার মতোই মঙ্গলবার সকালে ত্রিবেণী থেকে লোকাল ট্রেনে হাওড়া স্টেশন এসে মেট্রো (Howrah Metro station) ধরে বিদ্যুৎ ভবনের দিকে যাচ্ছিলেন রাজ্য সরকারের কর্মী (WB Government Employee) বিশ্বজিৎ পাকরাশি (৫১)। কিন্তু বিদ্যুৎ ভবনের ঠিক আগেই, হাওড়া মেট্রো স্টেশনের লিফটের সামনে আচমকা অসুস্থ হয়ে পড়েন তিনি। মাথা ঘুরে পড়ে যান প্ল্যাটফর্মেই।

অফিসের ব্যস্ত সময় হাজারো মানুষের মধ্যে বেশ কয়েকজন যাত্রী ও কয়েকজন মেট্রো রেলের নিরাপত্তা কর্মীর বিষয়টি নজরে আসে। কেউ কেউ এগিয়ে এলেও কার্যকর কোনও চিকিৎসার ব্যবস্থা ছিল না বলে অভিযোগ। ঘটনাস্থলে উপস্থিত ছিলেন তাঁর সহকর্মী সঞ্জয় চক্রবর্তী। তার অভিযোগ, প্রাথমিক পর্যায়ে কোন ব্যবস্থাই নেয়নি মেট্রো কর্তৃপক্ষ। তিনি চেঁচামেচি করায় প্রায় মিনিট ১৫ পরে একটি ঘরে চিকিৎসার জন্য বিশ্বজিত বাবুকে নিয়ে যাওয়া হলেও সেখানে অক্সিজেন থাকলেও ছিল না অক্সিজেনের মাস্ক। এমনকি হাওড়া জেলা হাসপাতালে নিয়ে আসার জন্য তাদের কাছে ছিল না কোনও অ্যাম্বুলেন্সের ব্যবস্থা, একটি প্রাইভেট গাড়ি করে ঘটনা ঘটার ৪৫ মিনিট পরে তাদের পাঠানো হয় হাওড়া জেলা হাসপাতালে । ততক্ষণে সবকিছু শেষ হয়ে গিয়েছে । হাওড়া জেলা হাসপাতালে চিকিৎসক তাদের সহকর্মী বিশ্বজিৎ প্রামাণিককে পথেই মৃত্যু হয়েছে বলে জানান । আর এই ঘটনার পরেই বড়সড়ো প্রশ্ন উঠছে মেট্রো রেলের আপৎকালীন নিরাপত্তা বা চিকিৎসা নিয়ে।

আরও পড়ুন: ডোমকলে প্রয়াত বিধায়ক জাফিকুল স্মরণসভায় এক মঞ্চে তৃণমূল-সিপিআইএম

হাওড়া স্টেশনে মত গুরুত্বপূর্ণ মেট্রো স্টেশনে যেখানে প্রতিদিন হাজার হাজার মানুষ যাতায়াত করেন কেন সেখানে কোন রকম প্রাথমিক চিকিৎসা ব্যবস্থা নেই । এই ঘটনার পরেই উঠছে বড় প্রশ্ন হাওড়া মেট্রো স্টেশনের মতো গুরুত্বপূর্ণ জায়গায় কেন নেই জরুরি চিকিৎসার প্রয়োজনীয় পরিকাঠামো? যদি তা থাকতো তাহলে হয়তো তাদের সহকর্মীকে বাঁচানো সম্ভব হত। তবে গোটা বিষয় নিয়ে মেট্রো কর্তৃপক্ষ জানিয়েছে, ঘটনা ঘটার পরবর্তী মুহূর্তেই ওই যাত্রীকে সেখান থেকে উদ্ধার করে হাওড়া জেলা হাসপাতালে পাঠানো হয়েছে। এক্ষেত্রে তাদের কোনওরকম গাফিলতি বা বিলম্ব হয় নি।

অন্য খবর দেখুন